Studiu: Peste jumătate din județele din România au cazuri de infectare cu tulpina britanică.
Varianta britanică a Covid circulă deja în 62% din judeţele ţării, arată o analiză publicată luni de INSP. Din data de 22 februarie 2021, rata de confirmare a crescut cu 18%.
Cele mai multe cazuri confirmate cu varianta britanică s-au înregistrat la grupa de vârstă 45-54 ani. Marea majoritate a cazurilor (86,4%) au avut vârsta mai mare de 25 de ani.Au fost înregistrate 3 cazuri cu vârsta sub 1 an, pentru 2 dintre copii fiind menţionată apartanenţa la focare familiale de COVID-19. Pentru al treilea caz nu a fost menţionat nicio legătură epidemiologică.Se observă un număr mai mare de cazuri la bărbaţi de 45-54 de ani, respectiv la femei de 25-34 şi 35-44 de ani."Prin aceasta nu se poate concluziona că varianta B.1.1.7 este mai frecventă la bărbaţii din grupa de vârstă 45-54 de ani, respectiv la femeile din grupele de vârstă 25-34 şi 35-44 de ani, ci doar că acestea sunt datele valabile pentru grupul de cazuri analizat, cazuri care nu provin dintr-un screening sistematic", transmite INSP.În urma anchetelor epidemiologice realizate, direcţiile de sănătate publică judeţene şi a municipiului Bucureşti (DSP) nu au menţionat nicio legătură epidemiologică identificată pentru 238 de cazuri (62% ).Călătoria în Regatul Unit al Marii Britanii şi Irlandei de Nord a fost menţionată pentru numai 5 cazuri (1,3%). Pentru 3 cazuri a fost menţionat istoric de călătorie în alte ţări.112 cazuri (29%) au avut contact cu caz confirmat cu noua variantă B.1.1.7 şi/sau au fost parte componentă a unor focare familiale sau de colectivitate.Patru cazuri (1%) au fost încadrate ca infecţii asociate asistenţei medicale (IAAM), locul probabil al transmiterii fiind spitalul.De la 19 cazuri (5%) nu au putut fi obţinute informaţii din cauza refuzului, respectiv a imposibilităţii contactării telefonice a persoanei.Circulație intensă a tulpinii britanice în comunitateProporţia cea mai mare fiind a cazurilor la care nu a putut fi identificată nicio legătură epidemiologică, acest fapt denotă circulaţia intensă a variantei B.1.1.7 a SARS-CoV-2 în comunitate.Au fost înregistrate până în prezent 10 decese la cazuri confirmate cu variante care determină îngrijorare (VOC), toate cu B.1.1.7, provenind, după "judeţul de infectare", din mun.Bucureşti (2), Covasna (1), Dâmboviţa (1), Hunedoara (1), Suceava (3), Vâlcea (1), Vaslui (1).Patru decese au fost înregistrate la sexul feminin, iar 6 la cel masculin.Mediana vârstei a fost de 76 de ani, media de 77, minima de 63, iar maxima de 91 de ani.Opt dintre cazurile decedate (80%) avuseseră condiţii medicale pre-existente, iar pentru alte 2 cazuri acestea nu au fost raportate, însă vârsta (71, respectiv 91 de ani) reprezintă prin ea însăşi un factor de risc pentru severitatea bolii.Niciunul dintre cazurile decedate nu fuseseră vaccinate anti-COVID-19.Şaisprezece din cele 385 cazuri confirmate cu VOC (4%) fuseseră vaccinate cu una sau două doze de vaccin Comirnaty (Pfizer BioNTech):La 7 dintre cele 9 cazuri vaccinate cu două doze, intervalul între data vaccinării cu doza a doua şi data recoltării probei care a dus la confirmarea cu COVID-19 a cazului a avut o mediană de 23 de zile, o medie de 24, minima de 11, iar maxima de 35 de zile.Este necesar un interval mai mare de 10 zile pentru dobândirea imunității post-vaccinAşadar, a existat un interval mai mare de 10 zile necesar pentru dobândirea unei imunităţi post-vaccinale suficiente.Posibile explicaţii sunt apartenenţa la grupa aşa-numiţilor "non-responders" – persoane care nu răspund la vaccinuri, în general; proporţia de 5% de lipsă de eficacitate a vaccinului; eficacitatea mai mică a vaccinului faţă de varianta B 1.1.7: "În acest moment este prematur să susţinem ultima variantă menţionată, fiind necesare evidenţe ştiinţifice solide în acest sens".La două cazuri data recoltării probei care a dus la confirmarea cu COVID-19 a precedat data administrării celei de a doua doze de vaccin.